Aerosmith

Aerosmith – XX a. 8-ajį dešimtmetį susikūrusi garsi amerikiečių sunkiojo roko grupė. Nors jie žinomi kaip Bostono grupė, iš tikrųjų nei vienas narys nėra iš to miesto. Steven Tyler, Joe Perry ir Tomas Hamiltonas susipažino Sunapi mieste, Niu Hempšyre 7-ojo dešimtmečio pabaigoje, bet tuo metu dar nekūrė bendros grupės. Tyleris buvo iš Džonkerso, Peris – iš Houpdeilo, Masačiusetse, o Hamiltonas iš Naujojo Londono, Niu Hampšyre. 1970-aisiais trejetukas nusprendė kartu kurti grupę, ir Bostonas pasirodė tinkama vieta šiam sumanymui įgyvendinti. Vėliau prie jų prisijungė Joey Krameris (būgnai) ir Bradas Whitfordas (ritminė gitara).

 Istorija 

Grupė populiarumu džiaugėsi ištisą septintąjį dešimtmetį, bet 1979-84 laikotarpis suskaldė „Aerosmith“ – besaikis piktnaudžiavimas narkotikais ir audringais vakarėliais grupę vedė tiesiai į nuosmukį. Tyleris ir Perry pramogų pasaulyje buvo netgi liūdnai pagarsėję kaip „toksiniai dvyniai“.

Kad ir kaip bebūtų, po Timo Kolinso, Džo Perio vadybininko, įdėtų pastangų reformuoti grupę, Aerosmith vėl atgimė.
Kolinsui pavyko išspręsti senus nesutarimus ir galų gale atsikratyti žalingų įpročių. Iki 1989-ųjų grupės nariai visiškai atsikratė polinkio į kvaišalus. Jie ir toliau džiaugėsi atgimstančiu populiarumu, galiausiai pavertusiu juos viena iš perkamiausių ir populiariausių roko grupių pasaulyje šiandien. Jų didžiausias pasaulinio masto hitas yra „I don‘t want to miss a thing“ iš neįtikėtino populiarumo sulaukusio filmo „Armagedonas“.

 Muzikinė veikla 

1972-aisiais „Aerosmith“ pasirašė kontraktą su „Columbia Records“ ir jau 1973-iųjų rudenį grupė išleido albumą, pavadinimu Aerosmith. Grupė išsiruošė į muzikinį turą Didžiojoje Britanijoje, o vėliau įrašė antrąjį studijinį albumą Get Your Wings, tope išsilaikiusį 86-ias savaites. Trečiasis „Aerosmith“ albumas atnešė grupei šlovę ir atvedė į juos į savo tipinį skambesį. 1975-ųjų Toys in the Attic iškart šoko į 11-ą populiariausiųjų sąrašo poziciją. 1976-aisiais baladė Dream On pateko į pirmąjį Top 10-uką. Singlas Walk This Way taip pat buvo sėkmingas. 1976-ųjų pabaigoje „Aerosmith“ išleido dar vieną sėkmingą albumą Rocks, kuris papuolė į albumų Top trejetuką. 1977-ųjų pradžioje „Aerosmith“ pradėjo įrašinėti dar vieną albumą. 1978-aisiais grupė puikiai perdainavo „The Beatles“ dainą Come Together. Koveris pateko į 23-ią Topo poziciją. Netrukus muzikinių idėjų nestokojanti grupė išleido albumą Night in the Ruts.

1980-aisiais grupę paliko Bradas Vaitfordas. Neilgai trukus grupė atsinaujino ir pradėjo dirbti su naujaisiais gitaristais Džimiu Krespu ir Riku Diufiu. Greitai „Aerosmith“ išleido geriausių dainų albumą. Jis buvo parduotas daugiau kaip šešių milijonų kopijų tiražu. Toliau sekė albumai Rock in a Hard Place, Done with Mirrors ir Permanent Vacation. 1989-aisiais grupė išleido albumą Pulp, kuris pateko į albumų Top 5-uką. Singlai Love in an Elevator, Janie's Got a Gun ir What It Takes papuolė į Top 10-uką. 1993-iaisiais „Aerosmith“ išleido Get A Grip. Albumas buvo labai populiarus. Singlai Livin' on the Edge, Cryin''' ir Amazing tapo superhitais. 1994-aisiais grupė išleido geriausių dainų albumą The Big Ones. Vėliau sekė albumai Nine Lives, Just Push Play ir Honkin' On Bobo, kurie taip pat buvo sėkmingi.

 Grupės nariai 
 Steven Tyler – vokalistas
 Tom Hamilton – bosistas
 Joey Kramer – būgnininkas
 Joe Perry – gitaristas
 Brad Whitford – gitaristas

 Diskografija 

Studijiniai albumai

 Honkin' On Bobo (2004 m.)
 Just Push Play (2001 m.)
 Nine Lives (1997 m.)
 Pandora’s Box (1997 m.)
 Big Ones (1994 m.)
 Get A Grip (1993 m.)
 What It Takes (1989 m.)
 Gems (1988 m.)
 Permanent Vacation (1987 m.)
 Done With Mirrors (1985 m.)
 Rock In A Hard Place (1982 m.)
 Night In The Ruts (1979 m.)
 Draw The Line (1977 m.)
 Rocks (1976 m.)
 Toys In The Attic (1975 m.)
 Get Your Wings (1974 m.)
 Aerosmith (1973 m.)

Rinktiniai albumai

 O Yeah! Ultimate Aerosmith Hits (2002 m.)
 Greatest Hits (1980 m.)

Gyvai įrašyti albumai

 Little South Of Sanity (1998 m.)
 Classics Live 2 (1987 m.)
 Classics Live (1986 m.)
 Live Bootleg'' (1978 m.)

 Šaltiniai 

 Aerosmith oficiali svetainė
 Aerosmith grupės aprašymas svetainėje Last.fm
 Aerosmith grupės aprašymas svetainėje Music.lt

Kategorija:JAV roko atlikėjai